Fjodor Trikolitsj

Fjodor Trikolitsj (Фёдор Триколич, født 2. mars 1985) er en russisk funksjonshemmet friidrettsutøver, som konkurrerer i klassen T12. Dette er en klasse for blinde og svaksynte.

Karriere
Ved Paralympiske sommerleker 2008 i Beijing kom han på femteplass på 100 meter. Russland var også påmeldt i 4 x 100 meter stafett, men stilte ikke til start. 

Ved VM i friidrett for blinde i 2011 (IBSA World Championships and Games) i Antalya i Tyrkia stilte han i klassen B2, og fikk bronse på 100 meter, bak Mateusz Michalski og Artem Loginov.IBSA - 2011 IBSA World Championships and Games  (PDF), besøkt 24. september 2012. 

Han deltok ved Paralympiske sommerleker 2012 i London. På 100 meter fikk han gull, med ny personlig rekord på 10,81 i finalen. På 200 meter fikk han sølv, bak Mateusz Michalski, som satte verdensrekord med tiden 21,56. Trikolitsj var også med på det russiske stafettlaget som fikk gull på 4 x 100 meter.  

Referanser

Eksterne lenker
 London 2012 - Fedor Trikolich
 London 2012 - Athletics - Men's events (resultater PL 2012)

Kategori:Russiske handikappidrettsutøvere
Kategori:Russiske sprintere
Kategori:Deltakere for Russland under Paralympiske sommerleker 2012
Kategori:Deltakere for Russland under Paralympiske sommerleker 2008
Kategori:Paralympiske mestere for Russland